section_heading: Povijest
paragraph_text: Već 1. siječnja 1993. godine RTVBiH primljena je kao aktivni član Europske emiterske unije. To je omogućilo da se predstavnik Bosne i Hercegovinae prvi put pojavi 1993. godine na Pjesmi Eurovizije. Nakon završetka ratnih sukoba u Bosni i Hercegovini, popravlja se uništena i infrastruktura neophodna za funkcioniranje RTV sistema na razini cijele Bosne i Hercegovine. Logo Javnog radiotelevizijskog servisa BiH – PBSBiH po prvi put se pojavio tijekom direktnog prijenosa Ljetnih olimpijskih igara u Sydneyu. Uz donacije u opremi OHR-a i Europske komisije u Bosni i Hercegovini, osigurana je emisiona mreža za uspostavu televizije na razini Bosne i Hercegovine. U noći između 11. i 12. kolovoza 2004. godine, realizirano je razdvajanje emisionih mreža PBSBiH (Radio-televizije BiH), RTVFBiH (Radiotelevizije Federacije BiH) i RTRS (Radio Televizija Republike Srpske). Istovremeno se radilo na poboljšanju emisionih mreže entitetskih radiotelevizija. Od 12. kolovoza 2004. godine, BHTV 1 na vlastitoj frekvenciji emitira probni test signal kombiniran s audio podlogom – program BH Radio 1 i tehničkim podatcima o frekvencijama za prijem novog kanala.